Projektni zadatak

WhySoSeries

TIM PSIći

Verzija 1.2

Sadržaj

[1. Uvod 5](#_Toc511285360)

[1.1. Rezime 5](#_Toc511285361)

[1.2. Namena dokumenta i ciljne grupe 5](#_Toc511285362)

[2. Tim 5](#_Toc511285363)

[3. Tehnologija 5](#_Toc511285364)

[4. Opis problema 6](#_Toc511285365)

[4.1. Osnovna postavka 6](#_Toc511285366)

[5. Kategorije korisnika 6](#_Toc511285367)

[5.1. Administrator 6](#_Toc511285368)

[5.2. Registrovani korisnik 7](#_Toc511285369)

[5.3. Neregistrovani korisnik 7](#_Toc511285370)

[6. Opis proizvoda 7](#_Toc511285371)

[6.1. Pregled arhitekture Sistema 7](#_Toc511285372)

[6.2. Pregled karakteristika 8](#_Toc511285373)

[7. Funkcionalni zahtevi 8](#_Toc511285374)

[7.1. Registracija na sistem 8](#_Toc511285375)

[7.2. Prijava na sistem 8](#_Toc511285376)

[7.3. Uklanjanje naloga 8](#_Toc511285377)

[7.4. Promena statusa naloga 9](#_Toc511285378)

[7.5. Ažuriranje informacija o korisniku 9](#_Toc511285379)

[7.6. Pretraga serija 9](#_Toc511285380)

[7.7. Ocenjivanje epizoda, sezona kao i celih serija 9](#_Toc511285381)

[7.8. Postavljanje i uklanjanje komentara na epizode serije od strane korisnika 9](#_Toc511285382)

[7.9. Uklanjanje komentara od strane administratora 9](#_Toc511285383)

[7.10. Pravljenje listi serija rangiranih po nekoj kategoriji 10](#_Toc511285384)

[7.11. Dodavanje informacija vezanih za serije 10](#_Toc511285385)

[7.12. Označavanje serije kao odgledane 10](#_Toc511285386)

[7.13. Pregled listi koje je kreirao drugi korisnik 10](#_Toc511285387)

[7.14. Pregled istorije odgledanih serija 10](#_Toc511285388)

[7.15. Resetovanje lozinke 10](#_Toc511285389)

[7.16. Promena lozinke 10](#_Toc511285390)

[7.17. Dodavanje serije u listu 11](#_Toc511285391)

[7.18. Dodavanje serije 11](#_Toc511285392)

[7.19. Dodavanje sezone 11](#_Toc511285393)

[7.20. Dodavanje nove epizode 11](#_Toc511285394)

[7.21. Odjava 11](#_Toc511285395)

[8. Ograničenja 11](#_Toc511285396)

[9. Kvalitet 12](#_Toc511285397)

[10. Nefunkcionalni zahtevi 12](#_Toc511285398)

[10.1. Sistemski zahtevi 12](#_Toc511285399)

[10.2. Ostali zahtevi 12](#_Toc511285400)

[11. Zahtevi za korisničkom dokumentacijom 12](#_Toc511285401)

[11.1. Uputstvo za korišćenje sajta 13](#_Toc511285402)

[11.2. Označavanje 13](#_Toc511285403)

[12. Plan i prioriteti 13](#_Toc511285404)

|  |  |  |  |
| --- | --- | --- | --- |
| Datum | Verzija | Kratak opis | Autor |
| 1. 3. 2018 | 1.0 | Inicijalna verzija | Tijana Jovanović, Aleksa Simović, Filip Đukić, Milica Despotović |
| 12.4.2018. | 1.1 | Izmenjena verzija: Izmenjene neke od funkcionalnosti, izmenjana naslovna strana | Milica Despotović |
| 3.5.2018. | 1.2 | Izmene izvršene posle dostavljenog izveštaja o defektima od strane tima koji je radio formalnu inspekciju | Milica Despotović |
|  |  |  |  |

# Uvod

## Rezime

Projekat je deo praktične nastave na predmetu Principi softverskog inženjerstva, sa ciljem ilustracije organizovanja aktivnosti na jednom realnom softverskom projektu. Namenjen je prvenstveno korisnicima koji su ljubitelji serija kako bi mogli da vode evidenciju o svim odgledanim serijama (epizodama i sezonama serije) i kako bi blagovremeno bili obavešteni o izlasku novih. Ovaj sistem omogućava brži izbor serije na osnovu sugestija drugih korisnika kao i na osnovu istorije gledanja korisnika.

## Namena dokumenta i ciljne grupe

Ovaj dokument definiše namenu projekta, kategorije korisnika, osnovne funkcionalne i druge zahteve. Dokument je namenjen svim članovima projektnog tima, klijentu kao i potencijalnim investitorima.

# Tim

Članovi tima koji učestvuju u izradi projekta su:

* Tijana Jovanović (tim lider)
* Aleksa Simović
* Filip Đukić
* Milica Despotović

# Tehnologija

Tehnologije koje će se koristiti pri izradi projekta su:

* za frontend će se koristiti HTML5, CSS3, AJAX, Javascript.
* za backend će se koristiti PHP na serverskoj strain, a za rad sa bazama podataka će se koristiti MySQL.

# Opis problema

## Osnovna postavka

Osnovna ideja je proizašla po ugledu na jednu od najpopularnijih aplikacija današnjice koja pruža informacije vezane za filmove i serije. Kao dugogodišnji korisnici aplikacije uočili smo nedostatak aplikacije kada su u pitanju serije. Naime, gorenavedena aplikacija ne pruža mogućnost da se epizoda serije može označiti kao odgledana, odnosno ne mogu se arhivirati. Takođe, aplikacija ima previše suvišnih detalja za korisnike koje zanimaju samo osnovne informacije vezane za neku seriju (komentari, ocena, imena glumačke ekipe, kratak opis, a ne statistički podaci). Upravo iz ovih razloga odlučili smo da napravimo sistem koji će korisnicima pružiti osnovne informacije u vezi sa željenom serijom, asistirati im pri izboru i arhivirati odgledane epizode serija.

# Kategorije korisnika

Razlikujemo tri kategorije korisnika: administratori, registrovani korisnici i neregistrovani korisnici (gosti). Svaka od kategorija ima određene funkcionalnosti koje može da koristi, gde svaka niža kategorija ima podskup funkcionalnosti više kategorije o čemu će posebno biti reči u nastavku.

## Administrator

Administrator ima ulogu da rukovodi sistemom i obezbedi njegovo ispravno funkcionisanje, kao i da spreči zloupotrebu sistema. Njegove obaveze su :

* Deaktivacija profila korisnika koji zloupotrebljavaju sistem pri čemu im pristup može biti onemogućen bez prethodne napomene.
* Definisanje novih administratora iz reda korisnika.
* Dodavanje novih epizoda ili čitavih sezona, kao i informacija o novodolazećim serijama i vestima.
* Uklanjanje komentara korisnika (ako komentar nije u skladu sa pravilima ponašanja na sajtu)
* Sakrivanje komentara korisnika sa obaveštenjem za ostale uz mogućnost prikazivanja ukoliko korisnik koji čita to želi (ako komentar sadrži "spoilere" u vezi sa serijom).

## Registrovani korisnik

Mogućnosti koje se pružaju ovoj vrsti korisnika su:

* Registracija i prijava na sistem
* Ažuriranje informacija na svom profilu (opšte informacije o samom korisniku).
* Označavanje epizode serije (ili cele sezone, što za sobom povlači označavanje svih epizoda u sezoni) kao odgledane
* Komentarisanje epizode serije kao i uklanjanje spostvenog komentara.
* Ocenjivanje pojedine epizode, sezone kao i cele serije kao i uklanjanje ocene.
* Prikaz istorije odgledanih serija.
* Pravljenje liste serija rangiranih po nekoj kategoriji
* Skup svih funkcionalnosti koje se pružaju neregistrovanom korisniku.

## Neregistrovani korisnik

* Registracija na sistem
* Pretraga serija po imenu, žanru, glumcima kao i režiserima.
* Gledanje ocena kao i čitanje komentara vezanih za epizodu, sezonu ili celu seriju.
* Listanje najnovijih i najpopularnijih vesti vezanih za serije i njihove aktere.

# Opis proizvoda

## Pregled arhitekture Sistema

Što se tiče same arhitekture sistema, naše uopšteno viđenje je sledeće :

Pod sistemom se podrazumeva web aplikacija, koja je na serverskoj strani realizovana preko PHP tehnologije i preko koje bi se obavljala interakcija sa korisnicima, kao i MySQL baze podataka koja bi čuvala potrebne informacije. Sama web aplikacija razlikuje tri vrste pristupa o kojima je u prethodnom poglavlju bilo reči : pristup kao administrator, registrovani korisnik ili neregistrovani korisnik.

Svaki od korisnika ima svoja prava pristupa i funkcionalnosti, a u samoj bazi podataka se čuvaju informacije o korisnicima sajta, njihova korisnička imena, šifre, kao i drugi podaci relevantni za određene tipove korisnika. U bazi se takođe čuvaju informacije o epizodama, sezonama kao i celim serijama koje će biti na raspolaganju korisnicima sistema.

## Pregled karakteristika

|  |  |
| --- | --- |
| Korist za korisnika | Karakteristika koja je obezbeđuje |
| Platformska nezavisnost pristupa  sistemu od strane korisnika. | PHP i HTML koji su korišćeni u implementaciji web aplikacije koje pružaju tu mogućnost. |
| Sigurnost i poverljivost informacija. | Autorizacija korisnika pomoću korisničkog imena i šifre sprečava osobama koje nisu prijavljene na sistem pristup do poverljivih informacija. |
| Nezavisnosti korisnika od vremenskog trenutka pristupa sajtu. | Sistem je online, pa polaznik može u svakom trenutku da mu pristupi |
| Uvid u aktivnost korisnika | Većom aktivnošću korisnik dobija privilegije u vidu naprednijih mogućnosti koje mu postaju dostupne za korišćenje. |

# Funkcionalni zahtevi

## Registracija na sistem

Ukoliko korisnik nema otvoren nalog, može da se registruje popunjavanjem odgovarajućih formi, na osnovu kojih će nadalje pristupati sistemu.

## Prijava na sistem

Registrovani korisnici, kao i administratori mogu se prijavljivati na sistem unosom korisničkom imena i šifre. Korisničko ime i odgovarajuća šifra moraju da postoje u bazi podataka kako bi prijavljivanje bilo uspešno.

## Uklanjanje naloga

U slučaju neprimerenog ponašanja (kršenja pravila sajta), administrator može da ukloni nalog bilo kog korisnika. Takođe, korisnik svoj nalog može da ukloni u bilo kom trenutku.

## Promena statusa naloga

Proizvoljni registrovani korisnici mogu biti proglašeni administrator

## Ažuriranje informacija o korisniku

Korisnici imaju mogućnost da ažuriraju informacije na svom nalogu.

## Pretraga serija

Korisnici (registrovani i neregistrovani) imaju mogućnost pretrage serije po različitim kriterijumima.

## Ocenjivanje epizoda, sezona kao i celih serija

Registrovani korisnici imaju mogućnost ocenjivanja serija. Ocene serija su od 1 do 10. Ovo podrazumeva da pored svake serije stoji njena prosečna ocena kao i broj korisnika koji su je ocenili.

## Postavljanje i uklanjanje komentara na epizode serije od strane korisnika

Registrovani korisnici imaju mogućnost komentarisanja serija, kao i uklanjanja svojih komentara.

## Uklanjanje komentara od strane administratora

Administrator ima mogućnost da ukloni bilo koji komentar ukoliko proceni da on nije u skladu sa pravilima ponašanja na sajtu.

## Pravljenje listi serija rangiranih po nekoj kategoriji

Svaki registrovani korisnik ima mogućnost pravljenja listi serija koje rangira po izabranoj kategoriji.

## Dodavanje informacija vezanih za serije

Administrator dodaje sve informacije u vezi sa serijama.

## Označavanje serije kao odgledane

Registrovani korisnik može označiti epizodu ili sezonu serije kao odgledanu nakon čega će označenu epizodu moći da vidi u grupi odgledanih serija na svom profilu.

## Pregled listi koje je kreirao drugi korisnik

Drugi registrovani korisnici mogu videti liste ostalih ukoliko ih oni označe kao javne.

## Pregled istorije odgledanih serija

Nakon prijave na sistem korisniku se mogu, ukoliko on to želi, prikazati serije koje je označio kao odgledane.

## Resetovanje lozinke

U slučaju da je korisnik zaboravio svoju lozinku postoji mogućnost resetovanja koja podrazumeva slanje stare lozinke na e - mail.

## Promena lozinke

Registrovani korisnik može da promeni lozinku u bilo kom trenutku. Ovo podrazumeva unos stare lozinke kao i dvostruki unos nove lozinke nakon čega aktivna postaje nova lozinka, dok se stara više ne može koristiti.

## Dodavanje serije u listu

Registrovani korisnik ima mogućnost dodavanja neke serije u već postojeću listu koju je prethodno napravio.

## Dodavanje serije

Administrator ima mogućnost dodavanja nove serije u bazu svih serija i informacija vezanih za nju.

## Dodavanje sezone

Administrator ima mogućnost dodavanja nove sezone neke serije i informacija vezanih za nju.

## Dodavanje nove epizode

Administrator ima mogućnost dodavanje nove epizode u sezonu neke serije i informacija vezanih za nju.

## Odjava

Registrovani korisnik ima mogućnost odjave sa svog profila.

# Ograničenja

Dizajn treba da omogući jednostavno korišćenje i snalaženje korisniku sistema.

Od velike važnosti je sigurnost ličnih podataka korisnika kako ne bi došlo do neautorizovanog pristupa.

Ne ograničava se broj naloga koji se mogu napraviti sa jednog uređaja, jedino ograničenje je da se ne može praviti veći broj naloga koji imaju istu e - mail adresu, što za posledicu može imati da isti korisnik sa različitih naloga više puta ocenjuje istu seriju.

Nije predviđena monetizacija.

# Kvalitet

Potrebno je izvršiti testiranje metodom crne kutije svih gore navedenih funkcionalnosti. Takođe, važno je testirati ekstremne situacije kao, na primer, preopterećenje sajta, brzinu odziva, otpornost na greške.

# Nefunkcionalni zahtevi

Sistem se sastoji iz serverske i klijentske komponente.

## Sistemski zahtevi

Server treba da podrzava PHP servis i da ima instaliranu MySQL bazu podataka. Korisnički interfejs treba da bude raspoloživ za većinu poznatih internet pretraživača. Potrebno je obezbediti da prikaz strana po dizajnu bitno ne odstupa u zavisnosti od toga koji se korisnički interfejs koristi.

## Ostali zahtevi

Neophodno je obezbediti dinamičan odziv i vizuelnu dinamičnost stranice, što će biti postignuto korišćenjem ajax-a i javascript-a. Takođe, potrebno je prilagoditi dizajn kako bi se korisnicima omogućilo jednostavnije korišćenje svih funkcionalnosti sistema.

# Zahtevi za korisničkom dokumentacijom

## Uputstvo za korišćenje sajta

U okviru sistema predviđeno je postojanje odvojene stranice koja će sadržati uputstvo koje je neophodno za korišćenje svakoj od kategorija korisnika (u zavisnosti od njemu dostupnih funkcionalnosti). Takođe, na navedenoj stranici će se nalaziti odgovori na najčešće postavljena pitanja u vezi sa korišćenjem samog sistema.

## Označavanje

Zaglavlje svih stranica bi trebalo da sadrži logo i naziv sajta. Stranica koja pokazuje profil korisnika treba da prikaže ime korisnika i liste koje je korisnik kreirao.

# Plan i prioriteti

Razvoj sajta treba da se odvija iterativno. Prva verzija trebalo bi da obuhvati minimalno sledeće funkcionalnosti:

* Kreiranje naloga
* Prijava na sistem
* Osnovne administratorske funkcije
* Pretraživanje serija po više kategorija
* Označavanje serije kao odgledane
* Kreiranje listi rangiranih po određenom kriterijumu
* Ocenjivanje i komentarisanje serije

U narednim verzijama bi bilo moguće dodati privilegije korisnicima koji duže vreme koriste aplikaciju i pritom nisu imali neprikladne komentare koji su zabranjeni od strane administratora. Ovo bi se moglo ostvariti dodavanjem dodatnih mogućnosti tom korisniku. Takođe, moguće bi bilo postavljati administratorima pitanja u vezi sa korišćenjem sajta. Isto tako, jedno od mogućih poboljšanja je mogućnost pregledanja sajta na engleskom jeziku. Radi lakše registracije korisnika, moglo bi se razmisliti o povezivanju naloga preko društvene mreže Facebook ili Google naloga.